O 21 de noviembre de 1942, mientres a batalla de Stalingrado, Hitler nombró a von Manstein chefe d'o nuevo Grupo d'Exercitos d'o Don (Heeresgruppe Don), formato por un conchunto sin de cohesión de soldatos y maquinaria fatigatos, y li ordenó organizar a Operación Wintergewitter (tormenta d'hibierno), ta que o 4º Exercito Panzer de Hermann Hoth y bellas tropas rumanas auxiliars mirasen de salvar a o 6º Exercito alemán de Friedrich Paulus cerclato en Stalingrado. Wintergewitter, que prencipió o 12 d'aviento, tenió exito en os suyos alazetz y von Manstein plegó con 3 Divisions panzer y con l'aduya d'unidatz d'o 57º Cuerpo Panzer (con a 23ª División d'Infantería Motorizata, a 6ª División Panzer y a 17ª División Panzer) a una distancia de 30 millas (arredol de 50 km) de Stalingrado o 20 d'aviento. Sindembargo, trobó una muit fuerte resistencia rusa, que bloqueyó o suyo abanze, en Aksay; antiparte, tropas d'o Exercito Royo amenazaban a suya retaguardia. Asinas, von Manstein recomendó a Paulus que faciese un ataque albandonando a ciudat cerclata, encara que Hitler heba prohibito ista maniobra. Erich von Manstein no s'atrevió a dar ista orden, porque formalment Paulus teneba un ran superior. Sindembargo, Paulus no ordenó l'ataque d'as suyas tropas.(Lozano, 2008:88)